বন্ধুর সঙ্গে দীপাবলির শপিং করতে যাবে না যুবক। আর তাতেই বড় বিপদ ডেকে আনলেন তিনি। 

এই বিষয়ে অন্যান্য খবর

এই মডেলের পরকীয়াতেই সর্বনাশ, বড় মাশুল গুনলেন শিক্ষিকা


এক সর্বভারতীয় সংবাদমাধ্যমে প্রকাশিত প্রতিবেদন অনুযায়ী, ঘটনাটি দিল্লির জাহাঙ্গিরপুরের। বৃহস্পতিবার দীপক নামে এক যুবককে কুপিয়ে খুনের অভিযোগ ওঠে তাঁরই প্রতিবেশী বন্ধু যোগেশের বিরুদ্ধে। খুনের কারণ জানতে গিয়েই হতভম্ব হয়ে যায় পুলিশ।
তদন্তে জানা গিয়েছে, সম্প্রতি নিজের বন্ধু যোগেশকে এড়িয়ে চলছিলেন বছর ১৯-এর দীপক। পরিবারের সঙ্গেই বেশি সময় কাটাচ্ছিলেন তিনি। তার ফলেই দীপকের উপর রেগে ছিলেন যোগেশ। কয়েকদিন আগে দিপাবলির শপিং করার জন্য যোগেশের সঙ্গে যাওয়ার কথা ছিল দীপকের। কিন্তু শেষ মুহূর্তে তা বাতিল করে দেয় দীপক।
এর পরেই বচসা বাঁধে দুই বন্ধুর। অভিযোগ, বচসার সময়ে আচমকাই দীপকের উপর ছুরি নিয়ে চড়াও হয় যোগেশ। এলোপাথাড়ি কোপাতে থাকে দীপককে। ঘটনাস্থলেই মৃত্যু হয় দীপকের।
ইতিমধ্যে যোগেশকে গ্রেফতার করেছে পুলিশ। তবে সামান্য শপিং করতে না যাওয়ার জন্য, কেউ এত নৃশংস কাণ্ডও ঘটাতে পারে তা ভেবেই অবাক হয়ে গিয়েছেন অনেকে।